recursal/SuperWikiNEXT-32B huggingface dataset:
மொன்ஜூவிக் கோட்டையின் நுழைவாயில்
**மொன்சுவிக்குக் கோட்டை** (*Montjuïc Castle*, *மொஞ்சுவிக் கோட்டை*, எசுப்பானியம்: *Castillo de Montjuïc*) எசுப்பானியாவின் காத்தலோனியாவிலுள்ள பார்செலோனா நகரத்தில் மொன்சுவிக்கு குன்றின் மீது கட்டப்பட்டுள்ள தொன்மையான படைத்துறை கோட்டையாகும். 1640இல் கட்டப்பட்ட இந்தக் கோட்டையில் தற்போது பார்செலோனா நகராட்சி அலுவலகமாக செயல்படுகிறது.

வரலாறு
------

இந்தக் கோட்டைக்கான அடிக்கல் 1640இல் நாட்டப்பட்டது. ஓராண்டுக்குப் பின்னர் சனவரி 1641இல் இக்கோட்டை முதல் சண்டையை எதிர்கொண்டது. காத்தலோனியா குறுமன்னர் எசுப்பானிய ஆட்சிக்கு எதிராக புரட்சி மேற்கொண்டனர். எசுப்பானிய அரசரின் ஆணைப்படி, 26,000 பேர் கொண்ட படைகளுடன் பெத்ரோ பயர்தோ இந்தப் புரட்சியை ஒடுக்க படையெடுத்தார். பல நகரங்களை மீளவும் கையகப்படுத்திய எசுப்பானியப் படை மொஞ்சுவிக் சண்டையில் தோல்வி கண்டனர்.

ஐம்பதாண்டுகள் கழித்து 1694 இல் புதிய அரண்களும் கொத்தளங்களும் கட்டப்பட்டு கோட்டை கோட்டையகமாக மாறியது.

1751 இல் பழைய கோட்டை இடிக்கப்பட்டு தற்போதிருக்கும் கோட்டை எழுப்பப்பட்டது. இதன் இறுதி வடிவம் 1779இலிருந்து 1799க்குள் முடிவுற்றது. இக்காலத்தில் 120 பீரங்கிகள் கோட்டையில் இருத்தப்பட்டன.

நெப்போலியப் போர்களின் போது, பார்செலோனாவை கையகப்படுத்திய பிரெஞ்சுப் படைகள் நெப்போலியனின் ஆணைப்படி இந்தக் கோட்டையை சண்டையின்றி கைப்பற்றினர்.

20வது நூற்றாண்டில் இந்தக் கோட்டை ஓர் அருங்காட்சியகமாக மாற்றப்பட்டது. சூன் 1963இல் பிரான்சிஸ்கோ பிராங்கோவால் இங்கு படைத்துறை கவச அருங்காட்சியகம் திறக்கப்பட்டது.

தற்போதைய நிலை
-------------

ஏப்ரல் 2007இல் அரசு இக்கோட்டையை பார்செலோனா நகர மன்றத்திடம் ஒப்படைத்தது. இதனையடுத்து இது நகராட்சியின் அலுவலகமாக மாறியது. 2010 இல் இங்கிருந்த அருங்காட்சியகம் மூடப்பட்டது.

இங்கு விண்வெளி நினைவகம் (L’Espai de la Memòria), மொஞ்சுவிக் மலை விளக்க மையம் (El Centre d’Interpretació de la Muntanya de Montjuïc) அமைக்கவும் பண்பாட்டு செயல்பாடுகளை நிகழ்த்தவும் திட்டமிடப்பட்டுள்ளன.

இந்தக் கோட்டையை மொஞ்சுவிக் கம்பிவட தொங்கூர்தி, கண்டோலா தூக்கூர்தி மூலம் அடையலாம். இவற்றிற்கு பார்செலோனா மெட்ரோவிலிருந்து அணுக்கம் உள்ளது.

மேற்சான்றுகள்
-------------

* 
* 
*
சோல்பே சண்டையில் ஒல்லாந்தத் தீக்கப்பல் ஆங்கிலேயரின் தலைமைக் கப்பலான ரோயல் யேம்சு கப்பலைத் தாக்குகின்றது. இளைய வில்லெம் வான் டி வெல்டேயின் ஓவியம்
**தீக்கப்பல்** (fireship) என்பது, மரத்தாலான துடுப்பு அல்லது பாய்க்கப்பல்களின் காலத்தில், எரியக்கூடிய பொருட்களால் நிரப்பப்பட்டு, வேண்டுமென்றே தீவைக்கப்பட்டு எதிரிக் கப்பல்களை நோக்கிச் செலுத்துவதற்கான கப்பல்கள் ஆகும். கடற்போர்களில், இக்கப்பல்கள் எதிரிக் கப்பல்கள் இடையே செல்லும்போது அக்கப்பல்களைச் சேதத்துக்கு உள்ளாக்கவோ அல்லது எதிரிப் படைகளிடையே பீதியை உருவாக்கி அவர்களது படை வியூகங்களைச் சிதைக்கவோ செய்கின்றன. பழைய, தேய்மானம் அடைந்த கப்பல்கள் அல்லது பெருஞ் செலவின்றி இதற்காகவே கட்டப்பட்ட கப்பல்கள் தீக்கப்பல்களாகப் பயன்படுத்தப்பட்டன. வெடிக்கப்பல்கள் (hellburner) என்பன, தீக்கப்பல்களின் ஒரு வேறுபாடு ஆகும். வெடிக்கப்பல்கள், எதிரிக் கப்பல்களுக்கு அண்மையில் வெடிக்கச் செய்யப்பட்டு அக்கப்பல்களுக்குச் சேதத்தை ஏற்படுத்தும் நோக்கம் கொண்டவை. தீக்கப்பல்கள் எசுப்பானியக் கடற்படைக்கு எதிரான கிரேவ்லைன்சுச் சண்டையில் பிரித்தானியர்களால் திறமையாகப் பயன்படுத்தப்பட்டன.

மேற்கோள்கள்
-----------

1. ↑  The Fireship and its Role in the Royal Navy by James Coggeshall. Master's Thesis, Texas A&M University, 1997
2. ↑  The Fireship and its Role in the Royal Navy by James Coggeshall. Master's Thesis, Texas A&M University, 1997, pp. 7-11

வெளியிணைப்புக்கள்
-----------------

* பொதுவகத்தில் Fire ships தொடர்பாக ஊடகக் கோப்புகள் உள்ளன.
**தீ எறும்பு** எனப்படுபவை உயிராபத்தை ஏற்படுத்தக்கூடிய ஒரு எறும்பு வகையாகும். இவை அதிகமாக அமெரிக்காவின் புளோரிடா மாநிலத்தில் காணப்படுகின்றன.

பண்புகள்
--------

இவை மற்ற றும்புகளைப்போல் கடிக்கும் தன்மையுடையவை அல்ல; மாறாக தேனியைப் போல கொட்டும் தன்மை உடையவையாகும். அத்துடன் கொட்டும் போது விசத்தையும் பாய்ச்சி விடுகின்றன. இந்தவகை எறும்புகள் கொட்ட ஆரம்பித்து விட்டால் தொடர்ந்து கொட்டிக்கொண்டே இருக்கும். நூற்றுக்கணக்கான எறும்புகள் சேர்ந்து இவ்வாறு கொட்டும் போது தாக்கத்திற்கு உள்ளானவருக்கு உயிராபத்து ஏற்படவும் வாய்ப்புண்டு.

அச்சுறுத்தல்கள்
---------------

கிராமப்புறத்தில் நிலத்தில் வாழும் புழு, பூச்சி மற்றும் ஊர்வன போன்ற உயிரினங்களுக்கு இவை பெரும் அச்சுறுத்தலாய் உள்ளன. நகர்ப் புறங்களிலும் இவை வீடுகள் மற்றும் அலுவலகங்களில் புற்றுக்களை அமைத்து வாழ்வதால் பலரும் இதற்கு அச்சமடைந்து வாழவேண்டிய நிலை ஏற்பட்டுள்ளது. சாரதிகளை கொட்டுவதால் வாகன விபத்துக்களும் ஏற்படுகின்றன.

உசாத்துணைகள்
------------

* Bert Hölldobler and Edward O. Wilson (1990). *The Ants*. Cambridge: Belknap Press of Harvard University Press. பன்னாட்டுத் தரப்புத்தக எண்:3-540-52092-9.
* Walter R. Tschinkel (2006). *The Fire Ants*. Cambridge: Belknap Press of Harvard University Press. பன்னாட்டுத் தரப்புத்தக எண்:0-674-02207-6.
**ராம்மோகன ராவ்** (*P. Rama Mohana Rao* பிறப்பு 1957 செப்டம்பர் 15) என்பவர் தமிழ்நாட்டின் தலைமைச் செயலாளராக இருந்தவராவார். இவர் ஆந்திரப் பிரதேச மாநிலத்தின், பிரகாசம் மாவட்டத்தில் பிறந்தவர்.

படிப்பும் வேலையும்
------------------

ராமமோகன ராவ் வணிகப்பாடத்தில் முதுநிலைபட்டம் பெற்று, இங்கிலாந்தின் மான்செஸ்டர் பல்கலைக் கழகத்தில் முதுநிலை பொருளாதாரப் படிப்பை முடித்து, அதன்பிறகு பொருளாதாரத்தில் முனைவர் பட்டம் பெற்றவராவார். 1985 ஆம் ஆண்டு தமிழக பிரிவு இந்திய ஆட்சிப் பணி அதிகாரியாக பணியில் இணைந்தார். 1987 முதல் 1992 வரை உதவி ஆட்சியர் மற்றும் கூடுதல் ஆட்சியராக பல்வேறு மாவட்டங்களில் பதவியில் இருந்தார். 1992 முதல் 1994 வரையிலான அதிமுக ஆட்சிக் காலத்தில் கூட்டுறவு சங்கங்களின் பதிவாளராகவும், 1994 முதல் 1996 வரை மாவட்ட ஆட்சியராகவும், திமுக ஆட்சிகாலத்தில் குடிநீர் வழங்கல் துறை இயக்குநர், பிற்படுத்தப்பட்டோர் நலத்துறை ஆணையர், காகித ஆலை நிறுவனத் தலைவர், நெடுஞ்சாலைத்துறைச் செயலாளர், வீட்டுவசதித்துறை தலைவர் மற்றும் நிர்வாக இயக்குநர், சமூக நலத்துறைச் செயலாளர் போன்ற பதவிகளில் இருந்தார். 2006 முதல் 2011 வரையிலான காலகட்டத்தில் வேளாண்துறை செயலாளராக இருந்தார். 2011 ஆண்டு அதிமுக வெற்றி பெற்று ஜெயலலிதா நான்காவது முறையாக முதலமைச்சராக பொறுப்பேற்றுபோது முதல்வரின் செயலாளர் நிலை 2 ஆக நியமிக்கப்பட்டார். தொடர்ந்து ஐந்து ஆண்டுகள் அப்பதவியில் இருந்தார். 2014 ஆம் ஆண்டு சொத்துக் குவிப்பு வழக்கில் ஜெயலலிதா பதவி இழந்து முதல்வராக பன்னீர் செல்வம் பொறுப்பேற்றபோது அவருக்கும் செயலாளராக இருந்தார். 2016 சட்டப்பேரவைத் தேர்தலில் அதிமுக வெற்றிபெற்று முதல்வராக ஜெயல்லிதா பதவியேற்றபோது அப்போதும் முதல்வரின் செயலாளராக தொடர்ந்தார். அதன்பிறகு ராமமோகன ராவ் கூடுதல் தலைமைச் செயலாளர் அந்தஸ்துக்கு உயர்ந்தார். இந்நிலையில் முதல்வரின் செயலாளர் நிலை 1 இல் இருந்த ஷீலா பிரியா ஓய்வு பெற்றதைத் தொடர்ந்து அந்த இடத்திற்கு ராமமோகன ராவ் வந்தார். இதன்பிறகு தலைமைச் செயலாளராக இருந்த கு. ஞானதேசிகன் மாற்றப்பட்டு அந்த பதவிக்கு ராமமோகன ராவ் நியமிக்கப்பட்டார்.இந்நிலையில் 2016 திசம்பர் 21 அன்று ராமமோகன ராவ் வீட்டு, தலைமைச் செயலகத்தில் உள்ள அவரது அலுவலகம் உட்பட இடங்களில் வருமானவரித்துறையினர் சோதனையிட்டனர். இதையடுத்து ராமமோகனராவ் தலைமைச் செயலாளர் பதவியிலிருந்து மாற்றப்பட்டு காத்திருப்போர் பட்டியலில் வைக்கப்பட்டா்.

மேற்கோள்கள்
-----------

1. ↑  "உதவி ஆட்சியர் முதல் தலைமைச் செயலாளர் வரை". *தி இந்து*. திசம்பர் 2016. doi:22.
2. ↑  ஆர்.சிவா (22 திசம்பர் 2016). "தமிழக அரசின் தலைமைச் செயலாளர்﻿ ராமமோகன ராவ் வீட்டில் வருமான வரித்துறை சோதனை". *செய்தி*. தி இந்து. 1 சனவரி 2017 அன்று பார்க்கப்பட்டது.
**திவீபா** (பொருள் :  தீவு, *Dweepa*) என்பது 2002 ஆம் ஆண்டு வெளியான இந்திய கன்னட திரைப்படம் ஆகும். இப்படத்தை கிரிஷ் காசரவள்ளி இயக்கினார். இப்படத்தின் கதை புகழ்பெற்ற கன்னட எழுத்தாளரான நார்பட் டி' சௌசா இதே பெயரில் எழுதிய புதினத்தை அடிப்படையக கொண்டது. இப்படத்தில் சௌந்தர்யா மற்றும் அவினாஷ் ஆகியோர் முதன்மை பாத்திரங்களில் நடித்திருந்தனர். *திவீபா* படமானது அணை கட்டுமானத்தால் பூர்வீக மக்கள் இடம்பெயர்வது போன்ற பிரச்சினைகளை அடிப்படையாக்க கொண்டது. இது இரண்டு தேசிய திரைப்பட விருதுகளைப் பெற்றது. கர்நாடக மாநில திரைப்பட விருதுகள் நான்கையும், மூன்று தென்னிந்திய பிலிம்பேர் விருதுகளையும் பெற்றது.

கதை
---

ஓர் அணையின் பின்புறம் சீதா பர்வதா என்ற தீவு கிராமம் உள்ளது. இந்தத தீவு கடும் மழையால் மெதுவாக நீரில் மூழ்கிவருகிறது. அந்த தீவு கிராம மக்களை வேறு இடத்துக்கு மாற்ற அரசாங்கம் அவர்களுக்கு சொந்தமான சொத்துக்களுக்கு இழப்பீடு வழங்கி அதன் மூலம் மக்களை வெளியேற்றிவருகிறது. கிராம கோவில் பூசாரி துக்கஜ்ஜா, அவரது மகன் கணபா மற்றும் அவரது மருமகள் நாகி ஆகியோர் தங்கள் சொந்த ஊரை விட்டு வெளியேறி, அரசாங்கம் கொடுக்கும் சொற்ப இழப்பீட்டை கொண்டு வாழ்வது சாத்தியமில்லை என கருதுகின்றனர். அவர்களுக்கு சொந்தமாக ஒரு சிறிய குடிசை உள்ளது. அவர்கள் அங்கிருந்து வெளியேற ₹ 25,000 இழப்பீடு அளிக்க அரசு முன்வருகிறது. இழப்பீடை வாங்கிக்கொண்டு வேறு இடத்துக்குச் சென்றால் இந்த கிராமத்தில் தாங்கள் மரியாதையாக அணுகப்படும் நிலை மாறிவிட்டு, வெளியூரில் தங்கள் வாழ்க்கைக்காக போராடும் ஆயிரக்கணக்கான குடும்பங்களில் ஒன்றாக மாறும் நிலை ஏற்படும் என கணபா கவலைப்படுகிறார். அவருடைய மனைவி நாகி நடைமுறை பார்வையும் நேர்மறை சிந்தனையும் கொண்டவள். தன்னையும் தன் குடும்பத்தையும் காக்கப் போராடுகிறாள். இதனால் இந்தக் குடும்பம் தீவை விட்டுப் போகாமலேயே இருக்கிறது. இந்தக் குடும்பத்துடன் தங்கவரும் நாகியின் உறவினரான கிருஷ்ணா குடும்பதின் அன்றாட நிகழ்வுகளில் தலையிடுகிறார். இதனால் நாகி - கணபா இடையிலான உறவில் விரிசல் விழுகிறது. இந்த சிக்கல்களைக் கடந்து அந்தக் குடும்பம் எப்படி அந்தத் தீவிலேயே தொடர்ந்து தங்குகிறது என்பதே மீதிக் கதை.

நடிப்பு
-------

* சௌந்தர்யா நாகியாக
* அவினாஷ் கணபாவாக
* எம். வி. வாசுதேவ ராவ் துக்கஜ்ஜாவாக
* ஹரிஷ் ராஜ் கிருஷ்ணாவாக
* புருஷோத்தம தலவத
* சித்தராஜ் கல்யாங்கர்
* மாலதி
* விஜயசாரதி
* ராதா ராமச்சந்திரா
* சிருங்கேரி ராமண்ணா
* சாவந்த்

விருதுகள் மற்றும் திரையிடல்கள்
------------------------------

49 வது தேசிய திரைப்பட விருதுகள்
* சிறந்த திரைப்படத்திற்கான தேசிய திரைப்பட விருது - சௌந்தர்யா
* சிறந்த ஒளிப்பதிவுக்கான தேசிய திரைப்பட விருது - எச். எம். இராமச்சந்திர ஹல்கெரே

2001–02 கர்நாடக மாநில திரைப்பட விருதுகள்
* சிறந்த படம் - சௌந்தர்யா
* சிறந்த இயக்கம் - கிரிஷ் காசரவள்ளி
* சிறந்த நடிகை - சௌந்தர்யா
* சிறந்த ஒளிப்பதிவு - எச். எம். ராமச்சந்திர ஹல்கெரே

50 வது தென்னிந்திய பிலிம்பேர் விருதுகள்
* சிறந்த படம் - சோந்தர்யா
* சிறந்த இயக்கம் - கிரிஷ் கசரவள்ளி
* ஒரு சிறந்த பாத்திரத்தில் சிறந்த நடிகை - சௌந்தர்யா

திரையிடல்கள்
* மனித உரிமைகள் கண்காணிப்பு சர்வதேச திரைப்பட விழா, நியூயார்க்
* இந்தியாவின் 33 வது சர்வதேச திரைப்பட விழா
* ஃபுகுவோகா திரைப்பட விழா, ஜப்பான்
* டர்பன் சர்வதேச திரைப்பட விழா
* ரோட்டர்டாமின் சர்வதேச திரைப்பட விழா
* சினிமா விண்டேஜ் திட்டம், ஐசோலாசினிமா, கினோஆடாக்

இசை
---

இபடத்திற்கு *தாமஸ் ஐசக் கொட்டுகப்பள்ளி* இசை அமைத்துள்ளார்.

குறிப்புகள்
-----------

 

1. ↑  (26 July 2002). "49TH National Film Award". செய்திக் குறிப்பு.

வெளி இணைப்புகள்
---------------

* இணையதள திரைப்பட தரவுத்தளத்தில் *Dweepa*
**பி. வசந்தா** (*B. Vasantha*) (பிறப்பு 29 மார்ச் 1944) ஒரு தென்னிந்திய பின்னணி பாடகியான இவர் கலைமாமணி விருது (தமிழ்நாடு) மற்றும் உகாதி விருது (ஆந்திரா) ஆகிய இரண்டு மாநில அளவிலான விருதுகளைப் பெற்றுள்ளார்.

ஆரம்ப கால வாழ்க்கை
------------------

போடுபள்ளி பாலவசந்தா மார்ச் 28, 1944 அன்று ஆந்திராவின் குண்டூரில் பிறந்தார். இவரது பெற்றோரின் பெயர்கள் போடுபள்ளி ரவீந்திரநாத் மற்றும் துர்கா என்பதாகும். இவரது தந்தை ஒரு நல்ல நடிகர். பல நாடகங்களில் நடித்துள்ளார். இவரது தந்தை ஒரு இசைக்கலைஞரும், ஓவியரும், புகைப்படக்காரரும் ஆவார். இவரது தாயார் துர்கா ஒரு நல்ல வீணை இசைக்கலைஞர். தனது பெற்றோரின் செல்வாக்கின் கீழ் வசந்தா இசை மீதான ஆர்வத்தை வளர்த்துக் கொண்டார். மகாவடி வெங்கடப்பையா மற்றும் இராகவேந்திர ராவ் ஆகியோரிடமிருந்து பாரம்பரிய இசையைக் கற்றுக்கொண்டார். வினோத் இசைக்குழுவில் சேர்ந்து பல திரைப்பட பாடல் நிகழ்ச்சிகளை நிகழ்த்தினார். தனது தந்தையால் ஊக்கப்படுத்தப்பட்ட இவர் திரைத்துறையில் நுழைந்தார்.

குடும்பம்
---------

இவரது கணவர் தோர்பலா சுதாகர் ஐதாராபாத் தலைமைச் செயலகத்தில் பணியாற்றினார். இவர்களுக்கு இரண்டு மகள்களும் ஒரு மகனும் இருந்தனர். மூத்த மகளின் பெயர் சுரேகா. இரண்டாவது மகள் சுசித்ரா. மகன் சரத்.

திரையுலகம்
----------

இவர் முதன்முதலில் 1961ஆம் ஆண்டு "வக்தனம்" என்ற தெலுங்குத் திரைப்படத்தில் பாடினார். பின்னர் கன்னடம், மலையாளம், தமிழ், இந்தி போன்ற படங்களில் 4000 பாடல்களைப் பாடினார். இவர் எல்லா வகையான பாடல்களையும் பாடினாலும், குழந்தைகளின் பாடல்கள் தான் இவருக்கு நல்ல பெயரைக் கொடுத்தன. கன்னட திரைப்படமான "ராஜநார்தகியா ரஹஸ்யா" மற்றும் தெலுங்குத் திரைப்படமான "மஞ்சிகி ஸ்தானம் லேது" ஆகியவற்றுக்கு இசையமைத்தார். இவர் பாடிய முதல் மலையாள படம் "முத்தாலாலி" என்பதாகும். தமிழில் கொஞ்சும் குமரி என்ற படத்தில் அறிமுகமானார். கே.ஜே.யேசுதாஸுடன் மலையாளத்தில் ஏராளமான திரைப்படப் பாடல்களைப் பாடியுள்ளார்.

விருதுகள்
---------

* கலைமாமணி (தமிழ்நாடு)
* உகாதி விருது (ஆந்திரா)
* ஜி தேவராஜன் சக்திகடா விருது

மேற்கோள்கள்
-----------

1. ↑  "B.Vasantha".
2. 1 2 3  Pradeep, K. (28 March 2019). "Music, her life". *The Hindu*.. பார்த்த நாள்: 15 January 2020.
3. ↑  "G Devarajan Shakthigadha award for singer B Vasantha - Times of India". *The Times of India* (ஆங்கிலம்). 2021-01-15 அன்று பார்க்கப்பட்டது.

வெளி இணைப்புகள்
---------------

* இணையத் திரைப்பட தரவுத்தளத்தில் பி. வசந்தா
சகுந்தலா அம்மாள் பொறியியல் கல்லூரி (S. A. Engineering college) சென்னையில் உள்ளது. அண்ணா பல்கலைக்கழகத்துடன் இணைக்கப்பட்டு, தேசிய தர ஆணையத்தின் அங்கீகாரம் பெற்றது. முதன்மையான பாடப் பிரிவுகளில் பொறியியல் படிப்புகள் வழங்குகிறது. இது எஸ். ஏ. பொறியியற் கல்லூரி என்றும் அழைக்கப்படுகிறது.

அமைவிடம்
--------

இது பூந்தமல்லி - ஆவடி சாலையில், திருவேற்காட்டில் உள்ளது. 42 ஏக்கர் பரப்பளவில் அமைந்துள்ளது.
கல்லூரி வளாகத்திற்குள் ஆறு கட்டிடங்கள் உள்ளன. ஒவ்வொன்றும் நான்கு தளங்ளைக் கொண்டவை, முதன்மை கட்டிடத்தில், முதலாம் ஆண்டு மாணவர்களுக்கான வகுப்பறைகளும், நிர்வாக அலுவலகமும் உள்ளன. கணிப்பொறித் துறை கட்டிடத்தில், கணிப்பொறியியல், தகவல் தொழில்நுட்பம் பயிலும் மாணவர்களுக்கான ஆய்வகங்களும், வகுப்பறைகளும் உள்ளன. இயந்திரப் பொறியியல் துறையில் கட்டிடப் பொறியியல், இயந்திரப் பொறியியல் மாணவர்களுக்கான பட்டறைகளும், வகுப்பறைகளும் உள்ளன. மின்துறைக் கட்டிடத்தில் மின்னியல், மின்னணுவியல் மாணவர்களுக்கான வகுப்பறைகளும், ஆய்வகங்களும் உள்ளன. முதுநிலை மாணவர்களுக்கான கட்டிடத்தில், வகுப்பறைகளும், கருத்தரங்கக் கூடம், வகுப்பறைகள், ஆய்வகம் ஆகியனவும் உள்ளன. ஒவ்வொரு துறைக் கட்டிடத்திலும், முதலாவது தளத்தில் துறைத் தலைவர் அறை உள்ளது.

நிர்வாகம்
---------

தர்ம நாயுடு அறக்கட்டளையினர் மேற்பார்வையில் கல்லூரி நிர்வாகம் செயலாற்றுகிறது. இது தெலுங்கு சிறுபான்மையினர் கல்வி நிறுவனம் ஆகும். ஆவடி எம். எல். ஏ சுதர்சனம் நாயுடுவின் தந்தையின் பெயரில் இந்த அறக்கட்டளை நிறுவப்பட்டது. சுதர்சனத்தின் தாயின் பெயர் கல்லூரிக்கு சூட்டப்பட்டது.

நூலகம்
------

கல்லூரியின் மைய நூலகத்தில் 50,000 நூல்கள் உள்ளன. கணினியியல், மின்னியல், மின்னணுவியல், இயந்திரப் பொறியியல், கட்டிடக் கலை, தகவல் தொழில்நுட்பம் ஆகிய துறைகளைச் சார்ந்த நூல்களும், குறிப்புதவிப் புத்தகங்களும் இதில் அடங்கும். ஐ. ஈ. ஈ. ஈ நிறுவனத்தின் 
ஆய்வு இதழ்களும், தேசிய, மாநில அளவிலான ஆய்விதழ்களும் சேகரிக்கப்பட்டுள்ளன. நாள்தோறும் செய்திகளை அறிய தமிழ், ஆங்கிலம், தெலுங்கு, மலையாள நாளேடுகள் சேகரித்து வைக்கப்பட்டுள்ளன. இணைய வழியில் தகவல்களைப் பெற இணைய இணைப்புடன் கூடிய கணினிகளும் உள்ளன.

பிற வசதிகள்
-----------

* விளையாட்டுகள்:

கைப்பந்தாட்டம், கால்பந்தாட்டம், கூடைப்பந்தாட்டம், துடுப்பாட்டம், டென்னிசு ஆகிய விளையாட்டுகளுக்கென தனித் தனித் திடல்கள் உள்ளன.

* கருத்தரங்கக் கூடம்:

இருநூறு பேர் வரை அமரும் வசதி கொண்ட இரு கருத்தரங்கக் கூடங்கள் உள்ளன.

* உணவகம்:

ஒரே நேரத்தில், நானூறு பேர் வரை உண்ணும் அளவிலான உணவகம் உள்ளது. சிறு அடுமனையும் இணைக்கப்பட்டுள்ளது.

* விடுதி:

ஆண்கள், பெண்களுக்கான தனி விடுதிகள் உள்ளன. இவற்றில் நூறு பேர் தங்கலாம்.

* பேருந்துகள்:

சென்னையின் பல்வேறு பகுதிகளுக்குச் சென்று வர 25 கல்லூரிப் பேருந்துகள் உள்ளன.

துறைகள்
-------

இளநிலை:
* கணிப்பொறியியல்
* மின்னியல், தொலைத்தொடர்பியல்
* மின்னணுவியல்
* இயந்திரப் பொறியியல்
* கட்டிடக் கலை
* தகவல் தொழில்நுட்பம்

முதுநிலை:
* வணிக நிர்வாகம்
* கணினிப் பயன்பாடுகள்
* கணிப்பொறியியல்
* கம்யூனிகேசன் சிஸ்டம்ஸ்
* எம்பெடட் சிஸ்டம்ஸ்

சான்றுகள்
---------

இணைப்புகள்
----------

* கல்லூரியின் தளம்
**கோகு சியாமளா** (Gogu Shyamala) ஒரு தெலுங்கு மொழி எழுத்தாளர் மற்றும் பெண் ஆர்வலர்  மற்றும் ஒரு முக்கிய தலித் பெண் ஆவார்.

சுயசரிதை
--------

கோகு சியாமளா 1969 இல் ரங்கா ரெட்டி மாவட்டத்தில் உள்ள பெடெமுல் கிராமத்தில் பிறந்தார் .இப்போது இது தெலுங்கானாவின் ஒரு பகுதியாக உள்ளது. இவருடைய பெற்றோர் விவசாயத் தொழிலாளர்களாக இருந்தனர். உள்ளூர் நில உரிமையாளருக்கு வேலை செய்த ஒரு *வெட்டி* (ஊதியம் பெறாத தொழிலாளர்) குழுவின் தலைவராகவும் இருந்தார். அவர் தனது சகோதரர் ராமச்சந்திராவினால் விவசாயக் கூலிப் பணிக்கு நிர்பந்திக்கப்பட்டதாக கூறினார், தனது மூன்று உடன்பிறந்தவர்களில் இவர் மட்டுமே உயர்கல்வி பெற்றார். நிதி தடைகள் ஆரம்பத்தில் கல்லூரியில் சேர்வதைத் தடுத்தன, ஆனால் இறுதியில் அவர் டாக்டர் பி. ஆர். அம்பேத்கர் திறந்த பல்கலைக்கழகத்தில் இளங்கலைப் பட்டத்தைப் பெற்றார். அந்த நேரத்தில், அவர் இந்திய பொதுவுடைமைக் கட்சியின் ஆர்வலராக ஆனார்.

சமூக செயற்பாடு
--------------

2016 ஆம் ஆண்டில் ஒரு நேர்காணலில், கோகு சியாமளா இந்தியாவில் சாதி மற்றும் பாகுபாடு பற்றிய விழிப்புணர்வை ஒரு வயது வந்தவராக பின்வருமாறு விவரித்தார், "ஒரு குழந்தையாக எந்த பாகுபாடும் இருப்பதை நான் உணரவில்லை. வளர்ந்த பிறகுதான் நான் அதை உணர்ந்தேன். " ஒரு மாணவர் தலைவராக, விடுதியின் வாழ்க்கை சூழல் மற்றும் உணவு வழங்கப்படும் முறைகள் ஆகியனவற்றை எதிர்த்தார். கல்லூரியில், பொதுவுடைமைக் கட்சியின் ஆதரவாளராக ஆனார், ஆனால் சுந்தூர் படுகொலையைத் தொடர்ந்து அதில் இருந்து விலகினார். அந்த சமயத்தில் இருந்து, இடதுசாரிகளைக் கேள்வி கேட்க ஆரம்பித்தார். நான் அம்பேத்கரை படிக்க ஆரம்பித்தேன், இந்திய சமூகத்தில் சாதி எவ்வளவு ஆழமாக வேரூன்றியுள்ளது என்பதை புரிந்து கொண்டேன். பொதுவுடைமை மதத்தை நீக்கியிருக்கலாம் என்பதை நான் புரிந்து கொண்டேன், ஆனால் சாதி பிளவு இன்னும் உள்ளது. இன்றும் கூட, நீங்கள் தலித் நாடாளுமன்ற உறுப்பினர்களைப் பார்ப்பதற்கான காரணம் இட ஒதுக்கீடு மட்டுமே, "என்று இவர் கூறுகிறார். இவர் தன்னை ஒரு தலித் பெண்ணியவாதியாக அடையாளப்படுத்துகிறார்.

ஐதராபாத் பல்கலைக்கழகத்தில் ரோகித் வேமுலாவின் தற்கொலையினைத் தொடர்ந்து, கோகு சியாமளா வெமுலா மற்றும் அவரது குடும்பத்திற்கு ஆதரவாக பல அறிக்கைகளை வெளியிட்டார், சாதி மற்றும் பெண்ணியம் தொடர்பாக ஆங்கில ஊடக நிகழ்வுகளில் கலந்துகொள்ள அழைக்கப்பட்டார்.

2001 இல் டர்பனில் நடந்த இனவெறிக்கு எதிரான உலக மாநாட்டில் அன்வேசி மற்றும் தலித் பெண்கள் மன்றத்தைப் பிரதிநிதித்துவப்படுத்தினார். இவர் அன்வேசி நிர்வாகக் குழுவின் உறுப்பினராக இருந்தார். மகளிர் ஆய்வுகளுக்கான அன்வேசி மையத்தில் இவரது தற்போதைய பணி குறிப்பிடத்தக்க தலித் பெண் அரசியல் தலைவர்களின் வாழ்க்கை வரலாற்றை உருவாக்குவதில் கவனம் செலுத்துகிறது. அவர் தற்போது குடும்ப வன்முறை மற்றும் தலித் பெண்கள் குறித்த ஆக்சுபாம் நிதியுதவி ஆராய்ச்சி திட்டத்தை முன்னெடுத்து வருகிறார்.[]

சான்றுகள்
---------

1. ↑  "Book Review | Twists in the old tales". 2012-03-02.
2. ↑  "First impressions by the second sex". *தி டைம்ஸ் ஆஃப் இந்தியா*. 2013-01-03 அன்று மூலம் பரணிடப்பட்டது.
3. ↑  "Osmania University Beef Festival sparks violence, 2 vehicles torched | Hyderabad News". *தி டைம்ஸ் ஆஃப் இந்தியா*. 2012-05-30 அன்று மூலம் பரணிடப்பட்டது.
4. ↑ . 2013.
5. ↑ . 31 July 2013.
6. 1 2 3 4 5 6 7 8 . 9 April 2016.
7. ↑  "Seven Questions with Gogu Shyamala about Radhika Vemula, Solidarity and Dalit Rights". *The Ladies Finger*. 2016-02-27. 2016-05-03 அன்று மூலம் பரணிடப்பட்டது. 2016-04-18 அன்று பார்க்கப்பட்டது.

வெளி இணைப்புகள்
---------------

* சுயவிவரம்
**நேர்மையற்ற நடுவர்** இயேசு தனது போதனைகளின் போது கூறிய உவமானக் கதையாகும். மனந்தளராமல் எப்பொழுதும் இறைவனிடம் மன்றாட வேண்டும் எனபதை விளக்குவதற்காக கூறிய உவமையாகும். இது விவிலியத்தின் புதிய ஏற்பாட்டில் லூக்கா 18:1-9 இல் காணப்படுகிறது.

உவமை
----

ஒரு நகரில் நடுவர் ஒருவர் இருந்தார். அவர் கடவுளுக்கு அஞ்சி நடப்பதில்லை; மக்களையும் மதிப்பதில்லை. அந்நகரில் கைம்பெண் ஒருவரும் இருந்தார். அவர் நடுவரிடம் போய், "என் எதிரியைத் தண்டித்து எனக்கு நீதி வழங்கும்" என்று கேட்டுக் கொண்டேயிருந்தார். நடுவரோ, நெடுங்காலமாய் எதுவும் செய்ய விரும்பவில்லை. பின்பு அவர், "நான் கடவுளுக்கு அஞ்சுவதில்லை மக்களையும் மதிப்பதில்லை. என்றாலும் இக்கைம்பெண் எனக்குத் தொல்லை கொடுத்துக் கொண்டிருப்பதால் நான் இவருக்கு நீதி வழங்குவேன். இல்லையானால் இவர் என் உயிரை வாங்கிக் கொண்டேயிருப்பார்" என்று தமக்குள்ளே சொல்லிக்கொண்டு விதவைக்கு நீதி வழங்கினார்.

பொருள்
------

இது இடைவிடாமல் இறைவனிடம் மன்றாட வேண்டும் என்பதை விளக்குகிறது. ஒரு நேர்மையற்ற நடுவரே இப்படிச் செய்தால் கடவுள் தனது மக்களின் வேண்டுதல்களுக்கு நீதி வழங்காமல் இருப்பாரா? அவர்களுக்குத் துணைசெய்யக் காலம் தாழ்த்துவாரா? என்பது உணர்த்தப்படுகிறது.

இவற்றையும் பார்க்கவும்
----------------------

* இயேசுவின் உவமைகள்

உசாத்துணை
---------

* கத்தோலிக்க கலைக்களஞ்சியம் உவமைகள்
* மதுரை தமிழ் இலக்கிய மின்தொகுப்புத் திட்டம்

வெளியிணைப்பு
------------

தமிழ் கிறிஸ்தவ சபை பரணிடப்பட்டது 2007-02-12 at the வந்தவழி இயந்திரம்

| * பா
* உ
* தொ
புதிய ஏற்பாட்டில் உள்ள இயேசுவின் உவமைகள் |
| --- |
|  | 
* இரக்கமற்ற பணியாளன்
* இரண்டு கடன்காரர்
* இரண்டு மகன்கள்
* இரவில் வந்த நண்பன்
* ஊதாரி மைந்தன்
* கடுகு விதை
* கனிகொடா அத்திமரம்
* காணாமல் போன ஆடு
* காணாமல் போன காசு
* கிழிந்த ஆடையும் பழந்துருத்தியும்
* கோதுமையும் களைகளும்
* சிந்தித்து முன்கணிப்பவர்
* செம்மறியாடுகளும் வெள்ளாடுகளும்
* செல்வந்தனும் இலாசரசும்
* தலைவரும் பணியாளரும்
* தளிர்விடும் அத்தி மரம்
* தாலந்துகள்
* திராட்சை செடி
* திராட்சை தோட்ட வேலையாட்கள்
* நல்ல ஆயன்
* நல்ல சமாரியன்
* நீதியற்ற வீட்டுப் பொறுப்பாளர்
* நேர்மையற்ற நடுவர்
* நேர்மையான பணியாள்
* பத்து கன்னியர்
* பரிசேயனும் பாவியும்
* புதையல்
* புளித்த மா
* பொல்லாத குத்தகையாளர்
* மரமும் கனியும்
* மன்னர் மகனின் திருமணம்
* முத்து
* மூட செல்வந்தன்
* வலியவர்
* வலை
* வளரும் விதை
* விதைப்பவன்
* விளக்கு
* வீடுகட்டிய இருவர்

 |
| 
* **பகுப்பு**
* 
* **வலைவாசல்**

 |
**டி. கே. மாதவன்** ('*T. K. Madhavan*, 2 செப்டம்பர் 1885 – 27 ஏப்ரல் 1930) இந்தியாவில் சமூக மாற்றத்திற்கு பாடுபட்ட ஒரு பத்திரிக்கையாளரும் புரட்சியாளரும் ஆவார். கேரளத்தைச் சேர்ந்த இவர் வைக்கம் இயக்கத்தின் மூலம் தீண்டாமைக்கு எதிராக முன் நின்று போராடினார்.

காந்தியுடன் சந்திப்பு
---------------------

காந்தியை திருநெல்வேலியில் சந்தித்த இவர் வைக்கத்திற்கு வருமாறு வேண்டுகோள் விடுத்தார். வைக்கம் சத்தியாகிரகம் என்பது கேரளத்தில் உள்ள வைக்கம் எனும் சிற்றூரில் உள்ள கோவில் தெருக்களில் பிற்படுத்தப்பட்ட மக்கள் செல்வதற்கு விதிக்கப்பட்டிருந்த தடைக்கு எதிரான போராட்டமாகும். காந்தி இவ்விஷயத்தை இந்திய தேசிய காங்கிரஸ் கட்சியின் பணிகளில் ஒன்றாக அதனை எடுத்துக்கொண்டார்.

இறப்பு
------

மாதவன் 1930ஆம் ஆண்டு ஏப்ரல் திங்கள் 27 ஆம் தேதி நமது இல்லத்தில் இயற்கை எய்தினார். அவரது பணியை போற்றும் விதமாக ஒரு நினைவுச்சின்னம் செட்டிகுளம் கரை என்னும் ஊரில் எழுப்பப்பட்டுள்ளது.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2016-05-29 அன்று மூலம் பரணிடப்பட்டது. 2019-01-01 அன்று பார்க்கப்பட்டது.
2. ↑  Smith, Bardwell L. தொகுப்பாசிரியர் (1976). *Religion and Social Conflict in South Asia*. BRILL. பக். 38. பன்னாட்டுத் தரப்புத்தக எண்:9789004045101. .
**நேஷனல் செல்லையா** (சூலை 31, 1936 - நவம்பர் 25, 2016) ஒரு பிரபல ஒளிப்படக் கலைஞர் ஆவார். தென்னிந்திய திரைப்பட புகைப்பட கலைஞர்கள் சங்கத்தின் தலைவராக இருந்தவர்.

வாழ்க்கைக் குறிப்பு
-------------------

இவர் சிவகங்கை மாவட்டம், காரைக்குடியில் பிறந்தவர். அவருக்கு இரண்டு மகனும், ஒரு மகளும் உள்ளனர். மூத்த மகன் மாயழகன் எனும் மாயா பிரபல ஒளிப்பதிவாளர் ஆவார், இளைய மகன் அன்பழகன் தந்தையாரைப் பின் தொடர்ந்து புகைப்பட கலைஞராக பணியாற்றி வருகிறார்.

ஒளிப்படப் பணிகள்
----------------

துவக்கத்தில் அவர் பி.கே.நாகராஜன் எனும் ஒளிப்படக் கலைஞரிடம் உதவியாளராக இணைந்து "சோரி சோரி" எனும் இந்திப் படத்தில் நடிகர் ராஜ்கபூரை முதன் முதலில் படம் எடுக்கத் தொடங்கி ரஜினிகாந்த்தின் பாட்ஷா வரை 400 படங்களுக்கு மேல் புகைப்பட கலைஞராக பணியாற்றியுள்ளார். பெரியார், காமராஜர், அண்ணாதுரை, கருணாநிதி, எம்.ஜி.ஆர், ஜெயலலிதா என அனைத்து தலைவர்களையும் புகைப்படம் எடுத்தவர் மற்றும் சிவாஜி கணேசன், ரஜினிகாந்த், கமல் போன்ற நடிகர்களுடன் பணியாற்றியுள்ளார். ரஜினிகாந்த் நடித்த பாட்ஷா படத்தில் நீ நடந்தால் நடையழகு எனும் பாடலில் போக்குவரத்து காவலர் வேடத்தில் ரஜினிகாந்த்துடன் நடித்துள்ளார்.

கலைமாமணி விருது
---------------

இவரின் பணிகளை அங்கீகரிக்கும் விதமாக தமிழக அரசின் கலைமாமணி விருது 2007 ஆம் ஆண்டு இவருக்கு விருது வழங்கப்பட்டது.

மேற்கோள்கள்
-----------

1. ↑  "ரஜினிகாந்த், கமல் படங்களின் புகைப்படக் கலைஞர் நேஷனல் செல்லையா மறைவு!". *செய்தி*.. 26 நவம்பர் 2016 அன்று பார்க்கப்பட்டது. External link in `|publisher=` (உதவி)
**ரிச்சர்டு மாசா** (*Richard Mazza*) (பிறப்பு: செப்டம்பர் 4, 1939) ஒரு அமெரிக்க வணிகர் மற்றும் வெர்மான்ட் பகுதியைச் சார்ந்த அரசியல்வாதி ஆவார். இவர் மக்களாட்சிக் கட்சியைச் சேர்ந்தவர். இவர் வெர்மான்ட் செனட்டினன் உறுப்பினராக 1985 முதல் பணியாற்றி உள்ளார். இவரே இந்த அவையின் மிக நீண்ட கால உறுப்பினர் ஆவார்.

வாழ்க்கை வரலாறு
---------------

மாசா 1939 ஆம் ஆண்டு செப்டம்பர் 4 ஆம் நாள் பிறந்தார். இவர் வாழ்நாள் முழுவதும் கோல்செஸ்டரில் வாழ்ந்தவர் ஆவார். இவர் கோல்செஸ்டரின் பொதுப்பள்ளியில் தனது கல்வியைப் பெற்றார். வினூஸ்கி உயர்நிலைக் கல்விக்கூடத்தில் பட்ம் பெற்றார்.

மாசா கோல்செஸ்டரில் ஒரு அங்காடியின் உரிமையாளராகவும், விற்பனையாளராகவும் இருந்தார். இவர் சாம்ப்ளெய்ன் பள்ளத்தாக்கின் இயக்குநர்கள் குழுவில் உறுப்பினராகவும் மூத்த குடிமக்களுக்கான வீட்டு வசதித்திட்டத்தின் தலைவராகவும் இருந்தார். இவர் வெர்மான்ட்டில் பிரதிநிதிகளின் சபையில் 1973 முதல் 1977 முடிய சட்டசபைக் குழுவின் உறுப்பினராகவும், போக்குவரத்துக் குழுவின் உறுப்பினராகவும் பணியாற்றியுள்ளார்.

1984 ஆம் ஆண்டில், மாசா வெர்மான்ட் செனட்டிற்குத் தேர்ந்தெடுக்கப்பட்டார், மேலும் அவர் 1985 இல் தனது இடத்தைப் பிடித்ததில் இருந்து தொடர்ந்து பணியாற்றினார். 1991 ஆம் ஆண்டு முதல் இவர் போக்குவரத்துக் குழுவில் தலைவராக பதவி வகித்து வருகிறார். 1991 ஆம் ஆண்டு முதல் இவர் நிறுவனங்களின் குழுவில் துணைத் தலைவராகவும் பணியாற்றியுள்ளார்.

மாசா சட்டமன்றத்தின் கூட்டுப் போக்குவரத்து மேற்பார்வைக் குழுவில் உறுப்பினராக இருந்துள்தோடு, தலைவராகவும் இருந்துள்ளார். 1997 முதல் இவர் செனட்டின் கமிட்டிகளில் மூன்றாவது உறுப்பினராக இருந்து வருகிறார். குழுக்களுக்கான குழுவானது வெர்மான்ட்டின் லெப்டினன்ட் கவர்னர், வெர்மான்ட் செனட்டின் தலைவர் மற்றும் முழு செனட்டால் தேர்ந்தெடுக்கப்பட்ட மூன்றாவது உறுப்பினர் ஆகியோரை உள்ளடக்கியது. குழுக்களுக்கான குழுவானது குழுவின் பணிகளைச் செய்வதோடு தலைவர்கள், துணைத் தலைவர்கள் மற்றும் குழுவின் எழுத்தர்களை நியமிக்கிறது.

மேற்கோள்கள்
-----------

1. ↑  "Bove's Build Milton Sauce Plant". burlingtonfreepress.com. December 7, 2015.. பார்த்த நாள்: May 1, 2016.
2. 1 2 3 4 5 6 7 8 9 10 11  "Biography, Richard Mazza". *Legislature.vermont.gov*. Vermont General Assembly. 2017. August 25, 2019 அன்று பார்க்கப்பட்டது.
**ரிச்சர்ட் ராகுல் வர்மா** (ஆங்கிலம்: Richard Verma) இந்தியாவிற்கான அமெரிக்கத் தூதராவார். இவர் 2014 ஆம் ஆண்டு செப்டம்பர் மாதம் முதல் இப்பணியாற்றுகிறார். அமெரிக்க அதிபர் பராக் ஒபாமா 2009 ஆம் ஆண்டு அமெரிக்க அரசு சட்டமன்ற அலுவல்கள் துறை துணைச் செயலாளராக இவரை நியமித்தார். பஞ்சாப் மாநிலத்தைப் பூர்விகமாகக் கொண்ட இவர், இந்தியாவுக்கான அமெரிக்க தூதராகப் பணியாற்றும் முதல் அமெரிக்க வாழ் இந்தியர் ஆவார்..

வாழ்க்கை
--------

இவர் இந்திய வழித்தோன்றலில் பிறந்தவர் ஆவார். இவரது முன்னோர் பஞ்சாப் மாநிலத்தைச் சேரந்தவராவர். இவரது தந்தையார் பஞ்சாபைச் சேர்ந்தவர். பிரிவினைக்கு முந்தைய பாகிஸ்தானைச் சார்ந்த இவர் தாயார் பிரிவினைக்குப் பின்னர் இந்தியாவிற்கு குடிபெயர்ந்தார். 1960 களில் இவரது குடும்பம் அமெரிக்காவில் குடியேறியது. இவரது மனைவி *பிங்கி வர்மா* ஆவார்.

கல்வி
-----

லேஹை பல்கலைக்கழகத்தில் இருந்து பி. எஸ். பட்டமும், அமெரிக்கன் பல்கலைக்கழகத்தில் இருந்து ஜே. டி. பட்டமும், ஜார்ஜ்டவுன் பல்கலைக்கழகத்தில் இருந்து எல்.எல்.எம். பட்டமும் வர்மா பெற்றுள்ளார்.

பணி
---

இவர் அடிப்படையில் ஒரு வழக்கறிஞர் ஆவார். 1994ஆம் ஆண்டு முதல் 1998ஆம் ஆண்டு வரை, அமெரிக்க விமானப் படையில் பணியாற்றியவர். அமெரிக்க வெளியுறவுத் துறையில் சட்ட விவகாரங்களுக்கான உதவி அமைச்சராக 2009ஆம் ஆண்டு முதல் 2011ஆம் ஆண்டு வரை பதவி வகித்துள்ளார். வெளியுறவுக் கொள்கை வகுப்பாளர்கள் குழுவில் உறுப்பினராகவும் உள்ளார் .

மேற்கோள்கள்
-----------

1. ↑
2. ↑  "Verma, Richard R". State.gov. 2009-04-06. 2010-10-19 அன்று பார்க்கப்பட்டது.
3. ↑  "அமெரிக்க தூதர் ரிச்சர்டு ராகுல் வர்மா பஞ்சாபில் பாட்டி வீட்டிற்கு விஜயம்". *தினமலர்*. 2015-05-21.. பார்த்த நாள்: 2015-08-08.
4. ↑  "இந்தியாவுக்கான அமெரிக்க தூதராகிறார் ரிச்சர்ட் ராகுல் வர்மா". *தினமணி*. 2014-09-20.. பார்த்த நாள்: 2015-08-08.
5. ↑  "Richard Rahul Verma sworn in as US Ambassador to India". *The Hindu*. 2014-12-20.. பார்த்த நாள்: 2015-08-08.
6. ↑  "Richard Verma's Speech (4/24/2013), South Asia Journal". 2014-12-15 அன்று மூலம் பரணிடப்பட்டது. 2014-09-19 அன்று பார்க்கப்பட்டது.
7. ↑
**நந்தினி பாஜ்பாய்** (Nandini Bajpai) ஓர் இந்திய எழுத்தாளர் ஆவார். இவரது முதல் புதினமான "*ரெட் டர்பன் ஒயிட் ஹார்ஸ்*: *மை சிஸ்டர்ஸ் ஹரிகேன் வெட்டிங்* 2013 இல் ஸ்காலஸ்டிக் இந்தியாவினால் வெளியிடப்பட்டது.   *ஸ்டார்கர்ஸ்டு எனும்* புதினம் , ரூபா பதிப்பகத்தால் நவம்பர் 2013 இல் வெளியிடப்பட்டது. இவரது *ரிஷி அண்ட் கர்மிக் கேட்* எனும் நூல் ரூபா பதிப்பதகத்தால் செப்டம்பர் 2015 இல் வெளியிடப்பட்டது.

தனிப்பட்ட வாழ்க்கை
------------------

நந்தினி சவுகான் உத்திரபிரதேசம் மீரட்டில் ராஜ்புத் குடும்பத்தில் பிறந்தார். இவரது தந்தை ஓர் இராணுவ அதிகாரியாக இருந்தார், இவருக்கு மூன்று சகோதரிகள் உள்ளனர்.  நான்கு குழந்தைகளில் இளையவரான அனுஜா சவுகான் பரவலாக அறியபடும் எழுத்தாளார் ஆவார்.   நந்தினி தனது குடும்பத்துடன் 1991 இல் ஆஸ்திரேலியாவுக்குக் குடிபெயர்ந்தார். 1994 ஆம் ஆண்டில், திருமணத்திற்குப் பிறகு, இவர் அமெரிக்கா சென்றார். இவர் தனது முதல் குழந்தை பிறக்கும் வரை பாஸ்டனில் உள்ள ஃபிடிலிட்டி இன்வெஸ்ட்மென்ட்ஸில் பணிபுரிந்தார். அதன்பிறகு இவர் பல சமூக மற்றும் விலங்கு மீட்புக் குழுக்களுடன் தன்னார்வத் தொண்டு செய்வதில் ஈடுபட்டார். இவர் 2015 ஆம் ஆண்டில், ஆண்டின் சிறந்த இந்திய-நியூ இங்கிலாந்து பெண் எனும் விருதுக்கு பரிந்துரைக்கப்பட்டார்.

சான்றுகள்
---------

1. ↑  Vishav (3 July 2013). "The Age of Young Adults". தி டெக்கன் குரோனிக்கள்.. பார்த்த நாள்: 26 August 2015. 
[*தொடர்பிழந்த இணைப்பு*]
2. ↑  "Hurricane Wedding". இந்தியா டுடே. 15 July 2013.. பார்த்த நாள்: 24 August 2015.
3. ↑  "Saving the Book of Life". தி இந்து. 21 January 2016.. பார்த்த நாள்: 21 January 2016.
4. ↑  "Nandini Bajpai: A Knack for Writing Young Adult Fiction". India New England. 13 August 2014.. பார்த்த நாள்: 24 August 2015. 
[*தொடர்பிழந்த இணைப்பு*]
5. ↑  Gianani, Kareena (7 July 2013). "Author by the minute: Nandini Bajpai". Mid Day Mumbai.. பார்த்த நாள்: 24 August 2015.
6. ↑  Venkatraman, Janane (8 July 2013). "Band, Bajaa, Books?". தி நியூ இந்தியன் எக்சுபிரசு.. பார்த்த நாள்: 24 August 2015.
7. ↑  "Limelight: Sister Act". The Telegraph (Calcutta). 16 June 2013.. பார்த்த நாள்: 24 August 2015.
8. ↑  "Author Nandini Bajpai Dabbles in Young Adult Fiction". India New England. 22 July 2015.. பார்த்த நாள்: 24 August 2015. 
[*தொடர்பிழந்த இணைப்பு*]

வெளி இணைப்புகள்
---------------

* nandinibajpai.com
**ரிச்சர்ட் லயனல் ஸ்பிட்டெல்** (*Richard Lionel Spittel*, டிசம்பர் 9, 1881 – செப்டம்பர் 3, 1969) என்பவர் இலங்கையின் பரங்கி இனத்தைச் சேர்ந்த மருத்துவரும், எழுத்தாளரும் ஆவார். இலங்கை வேடுவ சமூகத்தைப் பற்றிய இவரது ஆய்வுகள் குறிப்பிடத்தக்கவை ஆகும்.

கல்வியும் பணியும்
-----------------

இலங்கையின் தெற்கே தங்காலையில் மரு. பிரெடெரிக் ஜோர்ஜ் ஸ்பிட்டெல் என்பவருக்கும், சீலியா ஜான்சு என்பவருக்கும் பிறந்த ரிச்சர்ட் ஸ்பிட்டெல் கொழும்பு றோயல் கல்லூரியில் கல்வி கற்று பின்னர் இலங்கை மருத்துவக் கல்லூரியில் மருத்துவக் கல்வி கற்று 1905 ஆம் ஆண்டில் அறுவை மருத்துவராகப் பட்டம் பெற்று வெளியேறினார். பின்னர் அவர் அரச மருத்துவப் பணியில் சேவையாற்றினார். 1906 ஆம் ஆண்டில் உயர்கல்விக்காக இங்கிலாந்து சென்றார். 1909 இல் FRCS பட்டம் பெற்று 1910 ஆம் ஆண்டில் திரும்பினார்.

கொழும்பு பொது மருத்துவமனையில் அறுவை மருத்துவராக பணியில் அமர்ந்தார். இலங்கை மருத்துவக் கல்லூரியில் பேராசிரியராகவும் பணியாற்றிய பின்னர் 1935 ஆம் ஆண்டில் இளைப்பாறினார். இளைப்பாறிய பின்னர் மருத்துவ ஆலோசகராகப் பணியாற்றினார். 1942 ஆம் ஆண்டில் இவர் மருத்துவத்தில் ஆற்றிய சேவைக்காக பிரித்தானிய அரசு 1942 ஆம் ஆண்டில் Commander of the Order of the British Empire பட்டத்தையும், 1950 இல் Companion of the Order of St Michael and St George பட்டத்தையும் வழங்கிக் கௌரவித்தது. பிரித்தானிய மருத்துவக் கழகத்தில் உறுப்பினராக இருந்த இவர், அதன் இலங்கைக் கிளைக்கு 1940 முதல் 1946 வரை தலைவராக இருந்தார். இலங்கை டச்சு பரங்கியர் ஒன்றியத்தின் தலைவராக 1936 முதல் 1938 ஆம் ஆண்டு வரை சேவையாற்றினார்.

எழுத்தாளர்
----------

இயற்கை-விரும்பியான இவர், இலங்கையின் காடுகளுக்குப் பல முறை பயணம் மேற்கொண்டு, இலங்கையின் பழங்குடிகளான வேடுவர் பற்றிப் பல ஆய்வுகளை மேற்கொண்டு, புதினங்கள், கவிதைகள், மற்றும் ஆய்வு நூல்களை எழுதி வெளியிட்டார்.

ஆக்கங்கள்
---------

### புதினங்கள்

* Savage Sanctuary
* Vanished Trails
* Wild White Boy
* Where the White Sambhur Roams
* Brave Island

### ஏனையவை

* Wild Ceylon
* Far-off things

கவிதை நூல்கள்
-------------

* Leaves of the Jungle

மருத்துவ நூல்கள்
----------------

* A Basis of Surgical Ward Work
* Framboesia Tropica
* Essentials of Surgery

மேற்கோள்கள்
-----------

1. ↑  Dr. R. L. Spittel: Surgeon of the wilderness
2. ↑  R. L. Spittel, C.M.G. C.B.E. L.M.S. F.R.C.S. British Medical Journal, 1969
3. ↑  R. L. Spittle: Master writer of the wilds, by J. A. K. Jayakody பரணிடப்பட்டது 2011-06-29 at the வந்தவழி இயந்திரம், சிலோன் டெய்லி நியூஸ், டிசம்பர் 9, 2002

வெளி இணைப்புகள்
---------------

* Continuing the saga of Richard Spittel
[*தொடர்பிழந்த இணைப்பு*]
**மாந்தை சுந்தரேஸ்வரர் வகையறா கோயில்** தமிழ்நாட்டில் நாகப்பட்டினம் மாவட்டம், மாந்தை என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினைந்தாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சௌந்தரேஸ்வரர், மீனாட்சி சன்னதிகளும், முருகன், விநாயகர், தட்சிணாமூர்த்தி, சண்டிகேஸ்வரர், பைரவர், சூரியன் உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி இரண்டு காலப் பூசைகள் நடக்கின்றன. புரட்டாசி மாதம் மகா சிவராத்திரி முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
அமரர் கல்கி அவர்கள் பொன்னியின் செல்வன் புதினத்தின் தொடர்ச்சியாகவும், பொன்னியின் செல்வனில் வருகி்ன்ற கதாபாத்திரங்களை மையமாக கொண்டும் எழுத்தாளர் விக்கிரமன் எழுதிய புதினம் **நந்திபுரத்து நாயகி** ஆகும். இந்த புதினம் மூன்று பாகங்களை கொண்டது.

நாவலின் கட்டமைப்பு
------------------

பொன்னியின் செல்வனை புதினத்தினை படித்து முடிக்கின்றபோது பல கேள்விகளை எழும், இந்தக் கேள்விகளுக்கு எல்லாம் வருங்கால எழுத்தாளர்கள் பல படைப்புகளைத் தருவார்கள் என்று கல்கி அவர்களே கூறினார். அந்த அடிப்படையில், பொன்னியின் செல்வன் கதாபாத்தரங்களையும், அதே இயல்புகளையும் வைத்து புதினத்தினை விக்கிரமன் படைத்துள்ளார்.

பாத்திரப் படைப்பு
-----------------

* வந்தியத் தேவன்
* குந்தவை
* அருள்மொழிவர்மன்
* பார்த்திபேந்திர பல்லவன்

வரலாறு தழுவிய நாவல்களுள் நந்திபுரத்து நாயகி புதினத்தின் பங்கு
-------------------------------------------------------------

ஒரு புனைவு புதினத்தின் கதைமாந்தர்களை வைத்தே மற்றொரு புதினத்தினை எழுத இயலும் என்று உரைத்தமை.

ஆய்வுகள்
--------

விக்ரமனின் நந்திபுரத்து நாயகி நாவல் ஆய்வு - பி.சின்னையா 1993, அழகப்பா பல்கலைக் கழகம்.

மேற்கோள்கள்
-----------

1. ↑  தமிழாய்வு

வெளி இணைப்புகள்
---------------

இவற்றையும் பார்க்கவும்
----------------------

பொன்னியின் செல்வன்
கல்கி
**நநதிதேவர் பூசாவிதி**  என்னும் நூல் 16 ஆம் நூற்றாண்டில் வாழ்ந்த நந்திதேவர் எனபவரால் இயற்றப்பட்டது. நந்திதேவரை நந்தீஸ்வரர் எனவும் குறிப்பிடுகின்றனர்.  இவர் இயற்றிய 'பூசாவிதி' என்னும் நூலில் 12 பாடல்கள் உள்ளன. இவை அந்தாதிநாக அமைந்துள்ளன. பாடல்களில் 'இரசவாதம்' மிகுதியாகப் பேசப்படுகிறது. வைத்தியமும், பூசாவிதியும் பற்றிய செய்திகள் இவற்றில் குறைவாகவே உள்ளன. பாடல்கள் 'பாரப்பா', 'கேளப்பா' என்னும் சொற்களைக் கொண்டு தொடங்குகின்றன. 

விக்கினேசர், சண்முகம், சிவம், தேவி, விஷ்ணு ஆகியோரின் பூசைகளைப் பற்றிச் சொன்ன பின்னர், ரேசகம், கும்பகம், பூரகம் பற்றிய பூசைகளும் சொல்லப்படுகின்றன.

##### பாடல் - எடுத்துக்காட்டு

தாளான சிவத்தினிட பூசை சொன்னேன்

வன்மை உள சத்தியுட பூசை கேளு
வாளான 'இம்' என்னும் கும்பகத்தில்

வட்ட வனமாக ஒருமனதாய் நின்று
ஆளான கதம்பக்கது ஊரி புஷ்பம் வைத்து

அப்பனே பால் பழங்கள் வஸ்து வைத்து
'மான்' ஆன தேவியைத் தோத்தரித்து

மைந்தனே சாஷ்டாங்கம் சரணம் பண்ணே.

##### அடிக்குறிப்பு

1. ↑  மு. அருணாசலம் (முதல் பதிப்பு 1976, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 214.
2. ↑  அரு. இராமநாதன், பதிப்பாசிரியர் (முதல் பதிப்பு 1957, ஆறாம் பதிப்பு 1957). *சித்தர் பாடல்கள் முதல் பாகம், இரண்டாம் பாகம்*. சேன்னை 14: பிரேமா பிரசுரம்,. பக். 323.
3. ↑  தேவி பூசை பற்றிச் சொல்லும் பாடல் 4 மட்டும் இந்தத் தொடர்களில் ஒன்றால் தெடங்கவில்லை.
புவியின் குறுக்குவெட்டுத் தோற்றம்
கற்கோளத்தின் தட்டுப் புவிப்பொறைகள்.
**கற்கோளம்** (*lithosphere*) *புவிக்* கோளின் திட ஓடு ஆகும். இது புவியோடும், நெடுங்கால அளவையில் மீட்சிப்பண்புடன் காணப்படும் மூடகத்தின் மேற்பாகமும் அடங்கியதாகும்.

கற்கோளத்தின் அடியில் மென்மையான, சூடான, மேல் மூடகத்தின் ஆழப்பகுதியான மென்பாறைக் கோளம் அமைந்துள்ளது. மென்பாறைப் பகுதி ஓடவல்லது.

வெப்பச் சலனமுள்ள மூடகத்திற்கு மேலே கடத்தக்கூடிய மூடியாக கற்கோளம் அமைந்துள்ளது.

கற்கோள வகைகள்
-------------

கற்கோளம் இருவகைப்படும்:

1. பெருங்கடல்சார் கற்கோளம் - இது பெருங்கடல் அடித்தளத்தில் உள்ள புவியோடாகும். பெருங்கடல் கற்கோளம் பொதுவாக 50–100 கிமீ தடித்துள்ளது.
2. பெருநிலப்பகுதி கற்கோளம் - இது கண்டப் பரப்பில் உள்ள புவியோடு. இதன் அடர்த்தி 40 கிமீ முதல் 200 கிமீ வரை உள்ளது.

கற்கோளம் தட்டுப் புவிப்பொறைகளாக பிரிக்கப்பட்டுள்ளது; இவை ஒன்றுக்கொன்று நகரும் தன்மையுடையவை.

பெருங்கடல்சார் கற்கோளம் காலப்போக்கில் தடிக்கின்றது; தவிரவும் நடுப் பெருங்கடல் முகட்டிலிருந்து விலகிச் செல்கின்றது. குளிர்ந்த நீரின் வெப்பக் கடத்தலால் கீழுள்ள சூடான மென்பாறைக் கோளத்தின் மேற்புறம் குளிர்ந்து கற்கோள மூடகமாக மாறுவதால் இவ்வாறு காலப்போக்கில் தடிக்கின்றது. பெருங்கடல்சார் கற்கோளம் முதல் சில மில்லியன் ஆண்டுகளுக்கு மென்பாறைக் கோளத்தை விட அடர்த்தி குறைவாக இருந்து பின்னர் காலப்போக்கில் அடர்த்தி மிகுந்ததாக ஆகின்றது.

தட்டுப் புவிப்பொறையும் பெருங்கடல்சார் தட்டும் கீழமிழ்தல் மண்டலங்களில் இணையும் இடத்தில் பெருங்கடல் கற்கோளம் பெருநிலப்பகுதி கற்கோளத்திற்கு கீழே அமிழ்கின்றது.

நடு பெருங்கடல் முகட்டில் எப்போதும் தொடர்ந்து புதிய பெருங்கடல் கற்கோளம் உருவாகின்றது. இது கீழமிழ்தல் மண்டலங்களில் புவியோட்டுடன் மீளவும் கலக்கின்றது. இதனால் பெருநிலப்பகுதி கற்கோளத்தை விட பெருங்கடல்சார் கற்கோளம் இளமையாக இருக்கின்றது. மிகப் பழமையான பெருங்கடல்சார் கற்கோளம் 200 மில்லியன் ஆண்டுகளுக்கு முந்தையது; பெருநிலப் பகுதி கற்கோளங்கள் பில்லியன் ஆண்டுகள் பழமையானவை.

மற்றுமொரு குறிப்பிடத்தக்க சிறப்பம்சம் கற்கோளத்தின் ஓட்டமாகும். குறைந்த வலுவுள்ள நீண்டகால தகைவுகளால் புவிப்பொறை நகர்வுகளின் தாக்கத்தால் கற்கோளம் திண்மையான ஓடாக காணப்படுகின்றது. இது உடைவதாலேயே மாறுகின்றது. கீழுள்ள மென்பாறைக் கோளம் வெப்பத்தால் மென்மையாக இருப்பதால் மீட்சிப் பண்பினால் உருமாறி சரிசெய்து கொள்கின்றது.

தொடர்புடைய பக்கங்கள்
--------------------

* உயிர்க்கோளம்
* தட்டுப் புவிப்பொறைக் கட்டமைப்பு

மேற்சான்றுகள்
-------------

1. ↑  IPA: lith'usfēr, கிரேக்கத்தில் "பாறை" கோளம்

### வெளி இணைப்புகள்

* Earth's crust, lithosphere and asthenosphere பரணிடப்பட்டது 2006-11-02 at the வந்தவழி இயந்திரம்
* Crust and Lithosphere
* Barrell J. 1914a,b&c. The strength of the Earth's crust. Journal of Geology. **22**, 425-433; 441-468; 655-683.
* Daly, R. 1940 Strength and structure of the Earth. New York: Prentice-Hall.
* Chernicoff, Stanley and Whitney, Donna. 2007. *Geology. an introduction to physical geology*, 4th ed, Pearson 2007
* Links for Middle School students on the Earth's composition
சிவகங்கை மாவட்டம் தேவகோட்டை வட்டத்திலுள்ள ஒர் ஊர் **கண்டதேவி**.

சிவன் கோயில்
------------

சிவகங்கை சமஸ்தான தேவஸ்தானத்திற்கு உட்பட்ட **சொர்ணமூர்த்தீஸ்வரர் கோயில்** இங்கு அமைந்துள்ளது.

கண்டதேவி சிவன் கோயில் 
இக்கோயில் இறைவன் **சொர்ணமூர்த்தி** எனவும் இறைவி **பெரியநாயகி** எனவும் அழைக்கப்படுகின்றனர்.

செம்பராங்கல்லால் கட்டப்பட்டிருந்த இக்கோயிலை 19ஆம் நூற்றாண்டில் நாட்டுக்கோட்டை நகரத்தார்கள் கற்றளியாக விரிவு படுத்தி அணியொட்டியக்கால் மண்டபம், திருச்சுற்று, முகப்பு மண்டபம், ராஜ கோபுரம் அமைத்து நந்தன வருடம் வைகாசி மாதம்(1892) குடமுழுக்கு செய்துள்ளனர். பின்னர் 01.02.1929இல் இரண்டாவது குடமுழுக்கு செய்துள்ளனர்.

குளம்
-----

இவ்வூரின் நடுவே மிகப் பெரிய குளம் ஒன்று அமைந்துள்ளது. இக்குளம் **கண்டதேவி ஊருணி** என அழைக்கப்படுகிறது. 19ஆம் நூற்றாண்டில், அமராவதிபுதூர் வயிநாகரம் முத்தையா செட்டியார் இவ்வூர் சிவாலய திருப்பணி செய்த போது இக்குளத்தை அமைத்துள்ளார்.

தேர்
----

இங்குள்ள சொர்ணமூர்தீஸ்வரர் கோயிலில் ஆண்டுதோறும் ஆனி மாதம் தேரோட்டம் நடைபெறும். ஆனால் தேரோட்டத்தின்போது தாழ்த்தப்பட்ட மக்கள் தேரை இழுக்க அனுமதிக்கப்படாததால் இங்கு பெரும் பிரச்சனை வெடித்தது. கடந்த 1998ம் ஆண்டு முதல் 2001ம் ஆண்டு வரை மற்றும் 2003ம் ஆண்டும் தேரோட்டம் நடைபெறவில்லை.

இதையடுத்து மாவட்ட நிர்வாகத்தின் பெரும் முயற்சியால் 2002, 2004, 2005, 2006 ஆகிய ஆண்டுகள் தேரோட்டம் நடைபெற்றது. இதையடுத்து கோவில் திருப்பணி காரணமாக தேரோட்டம் நிறுத்திவைக்கப்பட்டது. திருப்பணிகள் முடிந்தும் தற்போது வரை தேரோட்டம் நடைபெறவில்லை.

சான்றுகள்
---------

1. 1 2  மு.கதிரேசன் செட்டியார் (1953). *நாட்டுக்கோட்டை நகரத்தார் வரலாறு*. .
2. ↑  "கண்டதேவி கோவில் தேரோட்டம் ரத்து". *ONE INDIA TAMIL*.
**கண்டனூர் மீனாட்சி சுந்தரேஸ்வரர் கோயில்** தமிழ்நாட்டில் சிவகங்கை மாவட்டம், கண்டனூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் சுந்தரேஸ்வரர், மீனாட்சி சன்னதிகளும், கணபதி, முருகன், மகாலெட்சுமி, பைரவர், அறுபத்துமூவர், காசிவிஸ்வநாதர், சந்தானகோபாலன், சரஸ்வதி உபசன்னதிகளும் உள்ளன. இங்குக் கோயில் தேர் உள்ளது. இக்கோயிலில் ஏழு நிலை கொண்ட ராஜகோபுரம் உட்பட மொத்தம் ஏழு கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் காரணாகம முறைப்படி வழிபாடு நடக்கிறது. ஆனி மாதம் பிரம்மோச்சவம் முக்கிய திருவிழாவாக நடைபெறுகிறது. ஆடி மாதம் ஆடிப்பூரம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2 3  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**மானம்புசாவடி பிரசன்ன வேங்கடேசபெருமாள் கோயில்** தமிழ்நாட்டில் தஞ்சாவூர் மாவட்டம், மானம்புசாவடி என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் ஸ்ரீ பிரசன்ன வேங்கடேசப்பெருமாள், ஸ்ரீ அலர்மேல்மங்கை தாயார் சன்னதிகளும், தாயார், ஆண்டாள், சக்கரத்தாழ்வார் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் வைகானசம் ஆகம முறைப்படி நான்கு காலப் பூசைகள் நடக்கின்றன. சித்திரை மாதம் சித்திரை திருவிழா முக்கிய திருவிழாவாக நடைபெறுகிறது. புரட்டாசி மாதம் நவராத்திரி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
இந்திய நடுவண் அரசின் அணுசக்தித்துறையின் கீழ் **கனநீர் வாரியம்** செயல்படுகிறது. அணுமின் நிலையங்களிலும் அணு ஆராய்ச்சி மையங்களிலும் கனநீர் (D2O) மட்டுப்படுத்தியாக அல்லது தணிப்பியாகவும், குளிராக்குதிரவமாகவும் அதிக அளவில் தேவைப்படுகிறது. இத்தேவையைப் பூர்த்தி செய்வதற்காகவே கனநீர் வாரியம் அமைக்கப்பெற்றது. உலகில் கனநீர் உற்பத்தியில் இந்தியா தற்பொழுது இரண்டாவது இடத்தை பிடித்துள்ளது.

1960 ஆம் ஆண்டுகளில், மும்பையில் செயல்பட்ட பாபா அணு ஆராய்ச்சி மையம் தீவிரமாக கனநீர் ஆராய்ச்சியில் ஈடுபட்டது. அதே நேரத்தில் 1962 ஆம் ஆண்டில் இந்திய அணுசக்தித்துறை இந்தியாவின் முதல் கனநீர் ஆலையை பஞ்சாப் மாநிலத்தில், நங்கலில் அமைந்த தேசிய உரத் தொழிற்சாலையின் வளாகத்தில் நிறுவியது. இந்த ஆலையின் பங்குகளைத் தனியாருக்கு விற்றதால் பாதுகாப்பு கருதி இந்த கனநீர் ஆலையைப் பிரித்தெடுக்க வேண்டியதாயிற்று. அது வரை இந்த ஆலையை உரத்தொழிற்சாலையின் பணியாளர்கள் செயல்படுத்தி வந்தனர். கனநீரின் உற்பத்தித்தரத்தை அணு சக்தித்துறை உறுதியளித்து வந்தது.

தற்பொழுது கனநீர் வாரியம் இந்தியாவில் வெவ்வேறிடங்களில் அமைந்த ஏழு கனநீர் ஆலைகளை செயல்படுத்தி வருகிறது. அவை பரோடா, ஹஜீரா, கோட்டா, மனகுரு, தால்செர், தால், தூத்துக்குடி ஆகிய இடங்களில் அமைந்துள்ளது.

மேற்கோள்கள்
-----------

1. ↑  ^  பரணிடப்பட்டது 2012-02-25 at the வந்தவழி இயந்திரம்
2. ↑  ^  பரணிடப்பட்டது 2009-01-07 at the வந்தவழி இயந்திரம்
3. ↑  ^  பரணிடப்பட்டது 2007-10-12 at the வந்தவழி இயந்திரம்
4. ↑  ^
5. ↑  ^  பரணிடப்பட்டது 2006-09-03 at the வந்தவழி இயந்திரம்

| * பா
* உ
* தொ
இந்தியாவில் அணுசக்தி |
| --- |
| அணுமின் நிலையங்கள் | கைகா **·** ஹெச். பி. என். ஐ **·**  கக்ரபார் **·**  கூடங்குளம் **·**  கல்பாக்கம் **·**  கோட்டா **·**  தாராப்பூர்  **·**  நரோரா  |
| அணு ஆராய்ச்சி | பார்க் **·**  சைரஸ் **·**  துருவா  **·**  கமினி **·**  இந்திரா காந்தி அணு ஆராய்ச்சி மையம் (IGCAR) **·**  பிளாசுமா ஆராய்ச்சி நிறுவனம் **·**  கனநீர் வாரியம் **·**  வேறுபடு ஆற்றல் சுழல்முடுக்கி மையம் **·**  கல்பாக்கம் அணுக்கரு மீள்உருவாக்கு நிலையம் |
| அமைப்புகள் | இந்திய அணுசக்திப் பேரவை **·**  அணுசக்தி கட்டுப்பாட்டு வாரியம்(AERB) **·**  அணு சக்தித்துறை **·**  இந்திய அணுசக்திக் கழகம் **·**  இந்திய கதிரியக்க ஓரிடத்தனிம தொழிநுட்ப வாரியம்  **·**  பாவினி  **·**  அணு ஆற்றலுக்கு எதிரான மக்கள் போராட்டம் |
| அணுகுண்டு சோதனைகள் | சிரிக்கும் புத்தர் **·** சக்தி நடவடிக்கை |
| ஏனைய தலைப்புகள் | இந்திய ஆற்றல் கொள்கை **·**  இந்திய அமெரிக்க உடன்பாடு  **·**  மூன்று கட்டத் திட்டம் **·**  விரிவாக்கத் திட்டங்கள் |
| இந்தியாவின் மின்சாரத்துறை **·**  இந்தியாவின் காற்றுத் திறன் துறை **·**  இந்தியாவின் சூரிய ஆற்றல் துறை |
செயலாக்கிகள் (Transcription factors) என்பது மூலக்கூற்று உயிரியலில் நிகழும் ஊக்குவிக்கும் அல்லது மட்டுப்படுத்தும் வினையில் (on/off reaction) ஈடுபடும் மரபணு அல்லது மூலக்கூறு ஆகும். இவைகள் உயிரில் ஏற்படும் மாற்றங்கள் அல்லது சுற்றுப்புற சூழ்நிலைக்கு ஏற்ப உடலில் மரபணு வெளிபடுதலை ஒருங்கமைப்பு (regulation) பணிகளில் ஈடுபடுபவை. எ.கா. மாந்த உடலில் ஏற்படும் காயங்களின் போது ஏற்படும் குறு ஆர்.என்.ஏ மற்றும் மரபணு வெளிபடுதலை மிகையாகவோ அல்லது குறைவாகவோ கட்டுப்படுத்தும் வினைக்கு அல்லது ஒருங்கமைப்பு செய்யும். இதை போல பயரில் தீ நுண்ம நோயின் போது, ஏற்படும் மற்றங்களை கட்டுபடுத்தும் தன்மையெய் செயலாக்கிகள் கொண்டுள்ளன. ஊக்கப்படுத்தும் வினையில் ஈடுபடும் செயலாக்கிகளுக்கு செயலூக்கிகள் (Transcription activation factors, AC2 of Gemini viruses, Activation transcription factors 1, NeuroD) என்றும் மட்டுப்படுத்தும் வினையில் ஈடுபடுபவைக்கு செயல்மட்டிகள் (Neuron Restrictive Silencing Factors, NRSF) எனப் பெயரிடலாம். மேலும் இவைகள் செயல்படும் வகையெய் பொருத்து இரு வகையாக பிரிக்கலாம்.

**௧. உள்-செயலாக்கிகள்**- Cis- acting factors

**௨. வெளி-செயலாக்கிகள்**-Trans-acting factors

== உள்-செயலாக்கிகள்: == -**cis-Acting factors**

சில செயலாக்கிகள் தனது மரபணு வெளிப்படுத்தலை அல்லது புரத மாற்றங்களை தானாக தனது தொடரிகளோடு அல்லது புரத அமைப்புகளோடு சேர்ந்து கட்டுபடுத்தும் தன்மை கொண்டுள்ளன. இவைகளுக்கு உள்-செயலாக்கிகள் எனப்பெயர். எ. கா. Hc-Pro of Poty virus

== வெளி-செயலாக்கிகள்: == - **trans-Acting factors**

இவைகள் மற்ற மரபணு வெளிபடுதலை அவ் மரபணுக்கான தொடரிகளோடு பிணைந்து ஊக்குவிக்கும் அல்லது மட்டுப்படுத்தும் வினையில் ஈடுபடும். எ.கா AC2 of Gemini virus
சார்லஸ் ஜோசப் மினார்டின் புகழ்பெற்ற செயல்வழி நிலப்படம். நெப்போலியனின் உருசியப் படையெடுப்பைக் காட்டுகிறது. நெப்போலியனின் படையிலிருந்த வீரர்கள் எண்ணிக்கை எப்படி நாட்கள் செல்லச் செல்ல குறைகின்றது; குளிர்காலத்தில் வெப்பம் குறையக் குறைய படை வீரர்கள் அதிக எண்ணிக்கையில் மாண்டு, எப்படி படை அழிகின்றது என்பதை மினார்ட் தெளிவாக விளக்குகின்றார்
**செயல்வழி நிலப்படங்கள்** (*Flow maps*) என்பன நிலப்படம் மற்றும் செயல்வழிப் படம் ஆகியவற்றின் கூறுகளை தன்னிடத்து கொண்டுள்ள ஒரு வித வரைபடங்கள். ஓரிடத்திலிருந்து இன்னொரு இடத்துக்கு பொருட்களின் நகர்வை படம்பிடித்துக் காட்டுகின்றன. புலம்பெயரும் மக்களின் எண்ணிக்கை, வர்த்தகம் செய்யப்படும் பண்டங்களின் எண்ணிக்கை, ஒரு பிணையத்தில் உள்ள தரவுப் பொட்டலங்களின் எண்ணிக்கை போன்றவற்றை இவை காட்டுகின்றன.

விவரம்
------

செயல்வழி நிலப்படங்களைக் கொண்டு எண்ணக்கூடிய அனைத்து பொருட்களின் நகர்வையும் காட்டமுடியும் - (எ.கா) மக்கள், பண்டங்கள், இயற்கை வளங்கள், தட்பவெட்பநிலை. அளவிடமுடியாத விசயங்களான, அறிவு, திறன், கடன், நல்லெண்ணம் போன்றவற்றின் இடப்பெயர்வினையும் இவற்றால் காட்ட முடியும். இவ்வகை நிலப்படங்களால் விளக்கக்கூடிய விசயங்கள் பின்வருமாறு:

* நகரும் / இடம் பெயரும் பொருள்c.
* அப்பொருள் நகரும் திசை, எங்கிருந்து எங்கு செல்கிறது போன்ற தகவல்கள்
* நகரும் பொருளின் எண்ணிக்கை / அளவு.
* எது நகர்கிறது எப்படி நகர்கிறது என்பது குறித்து பொதுத்தகவல்கள்.

மேற்கோள்கள்
-----------

1. ↑  Doantam Phan (2005). Flow Map Layout Stanford University InfoVis 2005
2. ↑  Robert L. Harris (1999). *Information Graphics*. p.157.

மேலும் படிக்க
-------------

* Borden D. Dent (1999). *Cartography : Thematic map design*. McGraw-Hill. New York. 1999.
* Alan MacEachren. (1995). *How maps work: Representation, Visualization, and Design*. Guilford Press. New York.
* Robert L. Harris (1999). *Information Graphics*. Oxford University Press US

வெளி இணைப்புகள்
---------------

விக்கிமீடியா பொதுவகத்தில்,  
 ***செயல்வழி வரைபடங்கள்***   
என்பதின் ஊடகங்கள் உள்ளன. 

* செயல்வழி வரைபடம்
* CSISS/Flow Mapper Software from Waldo R. Tobler
* Flowmap 7.3 பரணிடப்பட்டது 2009-04-26 at the வந்தவழி இயந்திரம்
* JFlowMap - Flow map visualization tool